דירה 7א

דירה 7א (באנגלית: Apartment 7A) הוא סרט אימה פסיכולוגי אמריקאי משנת 2024 בהפקת "פרמאונט פליירס", "סאנדיי נייט הפקות" ו"פלטינום דיונס". ביימה נטלי אריקה ג'יימס שגם כתבה את התסריט בצוותא עם כריסטיאן וייט, על פי סיפור מקורי וטיוטת תסריט מאת סקיילר ג'יימס. בתפקידים הראשיים: ג'וליה גארנר, דיאן ויסט, קווין מקנאלי, ג'ים סטרג'ס ומארלי סו. הסרט הוא פריקוול ל"תינוקה של רוזמרי" משנת 1968, ומהווה פרק רביעי במסגרת זיכיון תינוקה של רוזמרי אשר בנוסף לסרט המקורי מ-1968, כולל את סרט הטלוויזיה "ראו מה קרה לתינוקה של רוזמרי" משנת 1976, ומיני-סדרה בת שני פרקים משנת 2014, המהווה עיבוד טלוויזיוני לספר המקור ולספר ההמשך משנת 1997, "בנה של רוזמרי" .

בכורת הסרט תתקיים במסגרת פסטיבל הקולנוע "" (אוסטין, טקסס, 19–26 בספטמבר 2024), וב-27 בספטמבר 2024 יופץ הסרט בשירות הזרמת המדיה "פרמאונט+", ולשווקים בינלאומיים נבחרים. זה יהיה פרק הזמן הארוך ביותר בהיסטוריה של הקולנוע, בין סרט קודם להמשכון שלו.

== עלילה ==
עלילת הסרט מתרחשת בעיר ניו יורק בשנת 1965, וחושפת את האירועים שהתרחשו בדירה 7א' בבית הדירות היוקרתי "בראמפורד" לפני שרוזמרי וודהאוס השתכנה בבניין. טרי ג'ונופריו, רקדנית צעירה הסובלת מפציעה קשה, נמשכת בידי כוחות אפלים אל הבניין, שם לוקחים אותה תחת חסותם בני הזוג קסטבט המוזרים. אחד מדיירי הבניין, אלן מרצ'נד, מפיק רב השפעה בברודווי, מציע לה הזדמנות לתהילה שנראית כהתגשמות כל חלומותיה. אחרי ערב שטרי לא זוכרת בבהירות, התרחשויות מטרידות גורמות לה להבין שיש משהו מרושע לא רק בדירה 7א', אלא בבניין "בראמפורד" בכלל, ומעוררות אצלה מחשבה שנייה לגבי מה שהיא מוכנה להקריב למען הקריירה. התרחשויות אלה הביאו למה שנראה כהתאבדותה של טרי ג'ונופריו. 

==ליהוק==
{| class="wikitable"
|+
!שחקנים
!דמויות
|-
|ג'וליה גארנר
|טרי ג'ונופריו
|-
|דיאן ויסט
|מרגו "מיני" קסטבט
|-
|מארלי סו 
|אנני ליונג
|-
|איימי ליסן
|רוזמרי וודהאוס
|-
|סקוט יום
|גאי וודהאוס
|-
|קווין מקנאלי
|רומן קסטבט
|-
|ג'ים סטרג'ס
|אלן מרצ'נד
|-
|ניקיטה צ'אדה
|דונה
|-
|מלאני יוברט
|דיליילה
|-
|רוזי מקיואן 
|ורה קלארק
|-
|אנטון בלייק הורוויץ
|רוי ברוסטין
|-
|פטריק ליסטר
|ד"ר ספירסטין
|-
|ג'וליה וסקוט-האטן
|חברה של אלן מרצ'נד
|-
|ג'יימס סוונטון 
|השטן
|-
|ברוק וולטר
|(טרם פורסם)
|-
|אנדרו באקן
|(טרם פורסם)
|-
|קובנה הולדברוק-סמית' 
|(טרם פורסם)
|-
|דילן בודלווין
|(טרם פורסם)
|-
|פטרישה ג'ונס
|הנזירה קלייר
|-
|תומאס הארפר-ג'ונס
|ילד
|-
|רפאל סאוול
|טובי
|-
|האנה מורלי
|נס הוגן
|-
|אנדרה ליליס
|דן מקברני
|-
|אווה-מארי קונג
|רקדנית
|-
|טיינה היינס
|רקדנית
|-
|אנה מארש
|רקדנית
|-
|סיימון אדקינס
|מדריך רקדניות
|-
|לוקאס מקפרלן
|כוריאוגרף
|-
|ג'נה לי רוזן
|זמרת
|-
|סלסט וונג
|מלבישה בתיאטרון
|-
|קרל היינס
|הנוכל החיוור
|-
|קריסטבל קלארק
|בחורה
|}

==הפקה==
===פיתוח===
במרץ 2022 פורסם שדיאן ויסט וג'וליה גארנר יככבו במותחן הפסיכולוגי "דירה 7א", בבימויה של נטלי אריקה ג'יימס. בפרויקט נטלו חלק שלוש חברות במשותף: המותג "פרמאונט פליירס" של "סרטי פרמאונט", "סאנדיי נייט הפקות" ו"פלטינום דיונס", ויפיקו ג'ון קרסינסקי, אליסון סיגר, מייקל ביי, אנדרו פורם ובראד פולר . בעקבות הצלחת סדרת סרטי "מקום שקט", ב"פרמאונט פליירס" הוחל בפיתוח מספר תסריטים באותו סגנון, ומביניהם נבחר התסריט של "דירה 7א" להיכנס לשלב קדם הפקה. בינואר ובמרץ 2022 פורסם שגארנר וויסט, בהתאמה, צורפו לצוות השחקנים, ובהמשך נמסר על צירופן של מארלי סו ורוזי מקיואן .

ב-29 ביוני 2022 פרסם אתר חדשות האימה "בלאדי דיסגסטינג" מידע, שלפיו הסרט הוא למעשה פריקוול ל"תינוקה של רוזמרי" (1968). לאור העובדה שחברת "סרטי פרמאונט" היא בעלת הזכויות על "תינוקה של רוזמרי", הידיעה הצביעה על כך שכבר לפני 15 שנה נקשר שמו של ג'ון קרסינסקי לרימייק לסרט, ועל כך שלפי אתר IMDb, ב"דירה 7א" נכללות דמויות שהופיעו בסרט מ-1968: "רוזמרי וודהאוס", "גאי וודהאוס", ו"רומן קסטבט".

באוגוסט 2022 אישר איגוד התסריטאים האמריקאי את רשימת הקרדיטים ליוצרי הסרט, ואת היותו מבוסס על ספר המקור של איירה לוין..

===צילומים===
הסרט צולם בעיר ניו יורק ובלונדון. שלב הצילומים החל ב-15 במרץ 2022 בלונדון. באפריל 2022 פרסם ה"דיילי מייל" תמונות שבהן נראית ג'וליה גארנר במהלך צילומי סצנות מהסרט באיסט אנד של לונדון. על סיום הצילומים נמסר ב-4 ביוני באותה שנה, אך הצילומים נמשכו בחשאי, והסתיימו רק באוקטובר 2022.

צילומים חוזרים ונוספים התקיימו במהלך אפריל-מאי 2023.

==הפצה==
"דירה 7א" יוקרן בהצגות בכורה בפסטיבל "פנטסטיק פסט" 2024, ויופץ לצפייה ב-27 בספטמבר באותה שנה בשירות הזרמת המדיה "פרמאונט+" בארצות הברית, ובשווקים בינלאומיים נבחרים. ההודעה על מועד יציאת הסרט כללה פרסום כרזה רשמית ראשונה.

==קישורים חיצוניים==

==הערות שוליים==

קטגוריה:מוצרים עתידיים: סרטים
קטגוריה:סרטי אימה אמריקאיים
קטגוריה:סרטי מותחן אימה אמריקאיים
קטגוריה:סרטי מותחן פסיכולוגיים
קטגוריה:סרטי מתח אמריקאיים
קטגוריה:סרטי פרמאונט
קטגוריה:סרטים באנגלית
קטגוריה:סרטי 2024